Lav et referat af nedenstående tekst:

Tekst:
Det er gået hedt for sig i København de seneste uger, og nu er trenden med at sætte ild til biler så også nået til Nordjylland. Til Fjerritslev, faktisk, for at være helt præcis. Her måtte brandvæsen og politi klokken 02.06 natten til lørdag rykke ud til biler, der var brudt i brand på Borups Allé bag byens biograf. Trods slukningsarbejdet udbrændte begge biler, og en tredje bil, der var parkeret tæt på, fik varmeskader i lakken. - Det har været en forsætlig brandstiftelse, så vi arbejder lige nu på at finde ud af, hvem der gjort det, siger Karsten Højrup, vagtchef ved Nordjyllands Politi. Vidner har set tre mænd løbe fra gerningsstedet med retning mod Vestergade, men de har ikke været i stand til at give et signalement af de tre. Derfor er politiet indtil videre lidt på bar bund med at finde gerningsmanden eller gerningsmændene. - Vi hører meget gerne fra borgere i området, der har set eller hørt noget i nat, siger Karsten Højrup. Man kan ringe til politet på telefon 114, hvis man har oplysninger.

Referat:
Tre mænd blev set løbe fra gerningsstedet, da to personbiler blev sat i brand bag biografen i Fjerritslev natten til lørdag.